google/wiki40b huggingface dataset:
Gulbeinsnipe

Utbredelse

Arten finnes i: Anguilla, Antigua og Barbuda, Argentina, Aruba. Bahamas, Barbados, Belize, Bermuda, Bolivia, Bonaire, Brasil, Canada, Caymanøyene, Chile, Colombia, Costa Rica, Cuba, Curaçao, Dominica, Den dominikanske republikk, Ecuador, El Salvador, Fransk Guyana, Grenada, Guadeloupe, Guatemala, Guyana, Haiti, Honduras, Jamaica, De britiske Jomfruøyer, De amerikanske Jomfruøyer, Martinique, Mexico, Montserrat, Nicaragua, Panama, Paraguay, Peru, Puerto Rico, Saba, Saint-Barthélemy, Saint Kitts og Nevis, Saint Lucia, Saint Martin, Saint-Pierre og Miquelon, Saint Vincent og Grenadinene, Sint Eustatius, Sint Maarten, Surinam, Trinidad og Tobago, Turks- og Caicosøyene, USA, USAs ytre småøyer, Uruguay og Venezuela.
Byblia

Utseende

Middelsstore, oransje og svarte sommerfugler.

Levevis

Biblidinae er tropiske skogsinsekter. Larvene lever på planter i vortemelkfamilien (Euphorbiaceae).

Utbredelse

Slekten er utbredt over store deler av Afrika sør for Sahara, inkludert Madagaskar, og forekommer også i India.
Store bryster og brede hofter

Store bryster og brede hofter (kinesisk: 丰乳肥臀, Fēngrǔ féitún) er en kinesisk roman fra 1996, skrevet av den kinesiske nobelprisforfatter Mo Yan.
Den skildrer livet til jenta/kvinnen Shangguan Lu og hennes familie gjennom bokseropprøret, japansk okkupasjon, borgerkrig, Maos maktovertakelse og kulturrevolusjonen.
Under bokseropprøret lå hun som baby gjemt i et kar med mel mens foreldrene myrdes av tyske styrker fra åttenasjonsalliansen. Nittitre år senere har hun overlevd den japanske okkupasjonen, borgerkrigen, Maos opprør og hele kulturrevolusjonen. Den eneste sønnen hennes, han som er totalt avhengig av morens brystmelk, er den som tar seg av henne.
Romanen er en satirisk visjon over Kina i det tjuende århundret.
Romanen ble oversatt til norsk av Brit Sæthre og utgitt i 2011.
Kurdistan (provins)

Geografi

Provinsens geografi er dominert av fjellkjeden Zagros, som strekker seg gjennom provinsen i nord-sør-retning. Chehelcheschmeh med sine 3 330 m er det høyeste fjellet i provinsen, fulgt av Hossein Bak på 3 091 m og Masjede Mirza på 3 059 m. Det berglendte landskapet er rikt på elver, isbreer og grotter, mens det er er store skoger i de lavereliggende områdene.
En av de lengste elvene er den 302 km lange Zarrinehorood, som munner ut i den store Urmiasjøen. Elva Sirvan renner vestover inn i Irak, der den møter Tigris. Sjøen Zarivar regnes som en av de vakreste i provinsen. Sjøen, som er 1,7 km bred og 5 km lang, har en gjennomsnittsdybde på bare 3 m, og 50 m dyp på det dypeste. Innsjøen er omgitt av tett skog, og ligger vest for Marivan.
Det finnes flere mineralvannkilder i provinsen, hvor de mest kjente er Govaz nær Kamyaran, Abetalkh nær Bijar og Baba Gargar nær Ghorveh. 
En berømt grotte i provinsen er Kereftoo nær Divanderre, som inneholder et tempel bygget til ære for den greske guden Herakles. En annen berømt grotte er den 267 m lange Cave Shoovi nær Baneh.
Store områder er gjort om til reservater med et rikt dyreliv av blant annet leopard, villgeit, hyene, sjakal, ulv, rev, sabeltanntiger, røyskatt og et rikt fugleliv.

Klima

Kurdistan er en av de mest berglendte regionene i Iran, og vintrene er lange og svært kalde med mye snøfall. Om våren og somrene kan det imidlertid være et behagelig, kontinentalt klima.
Perilampinae

Utseende

Små, som oftest blankt metalliske vepser. De er gjerne blå eller grønne. Forkroppen (mesosoma) er kraftig, særlig prothorax (det første thorax-avsnittet) er sterkt utviklet og mer eller mindre skiveformet. Bakkroppen (metasoma) er vanligvis liten og trekantet. Overflaten er vanligvis kraftig skulpturert.

Levevis

Denne gruppen er stort sett hyperparasitoider, det vil si at de snylter på insekter som selv er parasitoider, spesielt snyltefluer (Tachinidae) og snylteveps (Ichneumonoidea) som snylter på sommerfugl- og planteveps-larver. De har også blitt funnet på larver av nettvinger, biller og nymfer av gresshopper. Hunnen kan legge opptil 500 små egg på planter. I likhet med Eucharitidae har de et første larvestadium som er såkalte planula-larver (navnet er også brukt om helt andre larvetyper hos enkelte marine, virvelløse dyr), knøttsmå og svært aktive larver som leter opp passende verter. Planula-larven finner en sommerfugl- eller planteveps-larve og borer seg inn i denne på jakt etter andre parasitoider. Man vet ikke om de kan skille mellom parasiterte og ikke-parasiterte larver. De voksne vepsene finner man ofte på blomster.
Arbeiderbevegelsens informasjonskomité mot norsk medlemskap i EF

Arbeiderbevegelsens informasjonskomité mot norsk medlemskap i EF (AIK) ble etablert i januar 1972 som den organiserte EF-motstanden innad i Arbeiderpartiet.
Initiativet til etableringen ble tatt av medlemmer i Arbeidernes ungdomsfylking, Norsk Arbeidsmandsforbund og Norsk Grafisk Forbund i Oslo. I mars 1973 vedtok et flertall i organisasjonen å bryte med Arbeiderpartiet og å etablere et eget politisk parti. Demokratiske Sosialister ble etablert året etter og deltok i stortingsvalget samme år som en del av Sosialistisk Valgforbund.
AIKs ledere var Bernt H. Lund fram til høsten 1972, deretter Ole Wiig til mars 1973, og Berit Ås fram til SV ble etablert i 1975.
Solheim Cup 2015

Solheim Cup 2015 ble arrangert 18.–20. september i Sankt Leon-Rot i Baden-Württemberg. Det var 14. gang Solheim Cup ble arrangert, og første gang i Tyskland. Europa var tittelforsvarer etter at de vant i Colorado i 2013.

Europa

Kaptein for Europa var Carin Koch. Som spiller deltok hun fire ganger i Solheim Cup mellom 2000 og 2005.

USA

USAs kaptein var Juli Inkster. Hun deltok i Solheim Cup ni ganger fra 1992 til 2011.
Dorothy McGuire

Bakgrunn

Dorothy McGuire var det eneste barn av Thomas Johnson McGuire og Isabelle Flaherty McGuire. Hun fikk sin scenedebut som 13-åring på Omaha Community Playhouse der hun spilte mot Henry Fonda.

Karriere

Etter flere år på sommerteater kom hun til New York City, hvor hun medvirket i radiospill innen Broadway-debuten i [Thornton Wilder]]-stykket Our Town i 1938; det begynte da med at hun trådte inn for Martha Scott når hun var forhindret.
Hennes store gjennombrudd kom tre år senere i stykket Claudia, en suksess som hun gjentok på film i 1943.
Gjennom årene fikk hun stor respekt og beundring som en moden skuespillerinne somr utstrålte vennlighet, varme og indre skjønnhet i fengslende, men uglamourøse rolleportretter. Blant henbes beste roller var den dumme servicepike i The Spiral Staircase. Hun ble nominere til en Oscar for beste kvinnelige hovedrolle i 1948 for sin prestasjon i Gentleman's Agreement. 
I de senere år opptrådte hun meget på TV. I 1970-årene spilte gun i den populære fjernsynsserien Rich Man, Poor Man, som mor til Jordache-brødrene (Peter Strauss og Nick Nolte).

Privatliv

Hennes privatliv var preget av tilbaketrukkethet og unngåelse av pressen. Fra 1943 ble hun gift med den berømte fotograf John Swope (1908-1979; han arbeidet blant annet for Life Magazine). De fikk en sønn og en datter. McGuire fulgte ofte med sin mann i hans arbeide rundt omkring i verden.
Dorothy McGuire har en stjerne for film på Hollywood Walk of Fame på 6933 Hollywood Blvd.
Grunnkretser i Dønna kommune

Grunnkretser i Dønna kommune er delområder og grunnkretser som seksjonerer Dønna kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Skaperordenen

Skaperordenen (De ordine) er en tekst av kirkefaderen Augustin av Hippo (354-430). Det er et av hans tidlige verker, skrevet høsten 386 mens han oppholdt seg i Cassisiacum nord for Milano, kort tid etter at han omvendte seg til kristendommen.
Augustin skrev verket før han ble døpt våren 387, og han hadde ennå ikke mottatt noen systematisk undervisning i den kristne tro. «Det er derfor en temmelig hjemmesnekret teologi vi møter i Augustins skrifter fra høsten 386. Han er fast bestemt på 'å stille seg under Kristi myndighet', men han har knapt noen dypere forståelse av Kirkens lære.» Teksten er skrevet som en dialog i platonsk stil. Augustin bruker den pedagogiske, målrettede dialogen som form i flere av sine tidlige tekster.
«Hovedproblemet i 'Skaperordenen' er det onde i verden. De kristne, som hevdet eksistensen av én allmektig Gud, skaffet seg på den måten teoretiske problemer som hadde vært ukjente i den antikke polyteismen. Det hvor det var mange aktører, var det ingen enkeltinstans som satt igjen med det fulle ansvaret for helheten. Men en Gud som er naturens skaper og historiens Herre, vil lett sitte igjen med ansvaret også for verdens lidelse og mangler […] Augustins løsning var platonsk fordi han benektet at det onde var virkelig på samme måte som det gode. Det gode ligger i verdens skapte orden. Det onde er det som er uten orden, og det dermed mangler det karakteristiske ved skaperverket.»
Fifi

Fifi (eng. Fifi the Peke) er en fiktiv hund fra Walt Disneys museunivers. Hun er en pekingeser som tilhører Minni Mus. I seriene hun viser seg, viser hun tydelig interesse i Pluto og vice versa. 
Første gang hun opptrådte var i avisstripa «Puppy Love» den 29. mai 1932.
The Sound of Music (film)

Handling

Den viltre novisen Maria må forlate klosteret og blir guvernante for 7 barn med en streng far som er enkemann. Med sang og moro bringer Maria gleden tilbake til familien og gifter seg med mannen etter å ha utkonkurrert en rivalinne. Ved Anschluss flykter familien til Sveits.
Neophyllotocus

Utseende

Små, hårete, mer eller mindre gulbrune oldenborrer.

Levevis

Larvene lever i jorda av røtter, mens de voksne insektene kan finnes gnagende på blader og blomster. De flyr godt og mye, helst om natta.

Utbredelse

Slekten er utbredt i Australia.
Vermont Yankee kjernekraftverk

Vermont Yankee kjernekraftverk er et kjernekraftverk som produserer elektrisk kraft ved Connecticut River ved byen Vernon i Windham County, i det sørøstlige hjørnet av delstaten Vermont i USA. Kjernekraftverkets nåværende reaktor ble godkjent for igangsetting i 1972. Installert maksimal effekt i 2009 er brutto 650 MW, netto effekt 605 MW mens årsproduksjonen i 2007 var på om lag 4,70 TWh elektrisk kraft. 
Anlegget eies av Entergy Nuclear. Det har en reaktor som er i operativ drift. Etter dagens konsesjoner skal reaktorens produksjon opphøre i 2012.
Värmlänningarne

Om filmen

Filmen bygger på Fredrik August Dahlgrens teaterstykke Wermlenningarne. Samtidig som denne ble filmet arbeidet Ebba Lindkvist med sin versjon av Värmländingarna, ytterligere tre innspillinger ble gjort på 1900-tallet.
Subjektivitet

Subjektivitet viser til en persons perspektiv eller mening, spesielt følelser, tro og ønsker. Det brukes nå og da for å vise til uverifiserte personlige meninger, i motsetning til kunnskap og viten basert på fakta. Innen filosofien brukes ofte uttrykket som antonym til objektivitet.
Superfinalen

2009

Turneringen ble i 2009 innført som et pilotprosjekt av Norges Fotballforbund i samarbeid med Norsk Toppfotball, TV2 og UNICEF i 2009, på initiativ fra Stabæk og UNICEF. I den første superfinalen i 2009 tok Stabæk i mot Vålerenga i den første offisielle kampen på Stabæks hjemmebane Telenor Arena. Stabæk vant denne kampen 3-1.

2010

Turneringen ble videreført i 2010 med finale mellom cupmester Aalesund og serievinner Rosenborg. Superfinalen ble spilt søndag 7. mars 2010 kl. 19.00 på Color Line Stadion, som Rosenborg vant 3-1.

2011

I 2011 uttalte administrerende direktør Niels Røine i Norsk Toppfotball til Drammens Tidene at NFF og NTF ikke ville arrangere en offisiell superfinale i 2011 mellom Rosenborg og Strømsgodset. Røine holdt dørene oppe for at klubbene kunne arrangere kampen selv, men det ble ikke gjort.
Transport i Norge

Transport i Norge foregår på vei, bane, i lufta og til sjøs. Utviklingen av transportsystemet reguleres av Nasjonal transportplan i Stortinget. Transportsystemene styres til daglig av Statens vegvesen, Jernbaneverket, Kystverket, Avinor og fylkene.
Veitransport med personbiler står det meste av transport i Norge. Det er over 2,2 millioner personbiler i Norge, en tidobling på 50 år. 1 av 10 reiser skjer kollektivt, flere med buss enn summen av fly og bane. Rundt 200 dør i trafikken hvert år, en halvering på 40 år. Veitransporten står for en femdel av Norges samlede klimautslipp. Gods fraktes stadig lengre, og folk reiser stadig mer. På 50 år har godsmengden doblet seg, mens lengden godset fraktes er seksdoblet. For personreisene er både antall reiser og lengden på reisene firedoblet. En gjennomsnittsdag reiser en nordmann 3 mil med personbil og 7 km kollektivt. Denne reisingen gjør at en nordmann i snitt er på reise i 70 minutter om dagen. Transportsektoren står for 4 % av Norges økonomi og over 6 % av sysselsettingen.

Ferje i Norge

Norge har over 9 000 mil med kystlinje, og mer enn 400 000 fritidsbåter. Selv om de fleste øysamfunn har fått bro eller tunnel til fastlandet, er over 130 ferjesamband i drift. Hver dag har ferjene i eller til Norge rundt 140 000 passasjerer. Den enkeltferjen med flest passasjerer er bilfergesambandet Moss-Horten mellom Østfold og Vestfold, som 9 300 personer reiser med hver dag. Bak Moss-Horten er det nest mest trafikkerte ferjesambandet Mortavika-Arsvågen mellom Jæren og Haugaland, med 8 000 passasjerer. Båten mellom Nesoddtangen og Oslo har rundt 6 800 passasjerer per dag, mens ruten Halhjem-Sandvikvåg mellom Sunnhordland og Os ved Bergen har rundt 6 000 passasjerer. Alle passasjertall er inkludert bilførere. Hurtigruten langs Norges vestlige og nordlige kyst har drøyt 1.200 passasjerer hver dag, og må seg slått av en rekke utenlandsferjer. Størst er Kristiansand-Hirtshals med 3 600 reiser per dag, fulgt av Oslo-Danmark med 3 300 (fordelt på flere destinasjoner), Oslo-Kiel med 3 200 og Sandefjord-Strömstad med 3 000 reiser. Hirtshals-ferjene har også drøyt 3 000 reiser daglig, fordelt på Larvik (2 000), Langesund (500), Bergen (400) og Stavanger (200). Utenlandsferjer fra Østfold får ikke lov å selge tax-free-alkohol, og har derfor begrenset trafikk. Fredrikstad-Strömstad har rundt 100 passasjerer per driftsdøgn, mens Hvaler-Strömstad trolig ligger i samme område.
La Vie en Rose

Handling

Filmen presenterer en oppstykket og akronologisk serie med viktige hendelser fra Édith Piafs liv. Selv om enkelte scener hopper frem og tilbake på tvers av tiårene (illustrert som tilbakeblikk fra Ediths hukommelse), handler første del av filmen for det meste om hennes barndom, og filmen slutter med hennes dødsfall, og fremførelsen av sangen som regnes som hennes signaturlåt, «Non, je ne regrette rien».
Acanthops godmani

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops godmani finnes i Belize, Costa Rica og Guatemala.
Knut Seip

Faglig profil

Seip har arbeidet innenfor anvendt matematikk med geometri av dobbeltkrumme flater, innen økologi med modeller av økosystemet i strandsonen; modeller av innsjøers økologi og terrestrisk økologi; innen makroøkonomi med ledende indeksers teori. Han har utviklet to metoder for å studere samvirke mellom aktører, «fase-rotasjonsmetoden» og «vinkel-frekvens-metoden». Den første utvider analysen av assossiasjoner med analyser av «før» og «etter» for sykliske fenomen. Den andre utvider analysen av helninger (β – koeffisienter i regresjonsanalyse) med analyse av kompassretninger. Begge metodene brukes til å karakterisere samvirke mellom aktører, for eksempel som konkurrenter, tilrettelegger/utnytter, byttedyr/rovdyr. Metodene benyttes innenfor økologi og økonomi.
Coraholmen

Coraholmen er en liten øy i James I Land på Spitsbergen, Svalbard. Coraholmen ligger i Ekmanfjorden, som er en sidefjord til Isfjorden, og er 3,3 km lang og 1,8 km bred.
I 1896 gjorde Sefströmbreen et større fremstøt, et surge, hvor hele brefronten rykket frem og tok med seg deler av fjordbunnen i Ekmanfjorden. Bunnmaterialet ble skjøvet fremover og deponert på Coraholmen. Landskap består i dag av tallrike små hauger med fordypninger og små vann.
Coraholmen er en del av Nordre Isfjorden nasjonalpark.
Foden

Foden var en britisk lastebilfabrikant. Fabrikkens aner gikk tilbake til 
da grunnleggeren Edwin Foden (født 1841 i Sandbach, Cheshire tok seg jobb hos Plant and Hancock som 15-åring. Dette firmaet produserte landbruksutstyr og dampmaskiner. Han kom seg opp til å bli partner i firmaet etter ti år, og da skiftet de navn til Hancock and Foden. I 1880-årene begynte de å bygge dampbiler. 
I 1887 ble firmaet navnet om til Edwin Foden Sons & Co Ltd. 1901-utgaven satte standarden for damplastebiler for de neste 25 år. De ble leverandører til det britiske forsvaret, og etter hvert fikk de fart på produksjonen.
I 1911 gikk Foden senior bort og sønnen Edwin Richard overtok, men først i 1925 kom en større Foden på 6 tonn.
Sent på året i 1980 ble Foden overtatt av den amerikanske Paccar-gruppen, som også eide Kenworth, Peterbilt og Pacific.
På våren 2000 ble Sandbach-fabrikken stengt for godt etter 144 års virksomhet under Foden-navnet. Produksjonen ble da overført til Leyland-fabrikken. Foden-navnet gikk ut av bruk i 2006. Den siste Foden-lastebilen ble produsert i juli samme år.
Stibara

Utseende

Middelsstore til ganske store (de nordiske artene er 9-30 millimeter), sylindriske trebukker, grå- eller rødaktige på farge. Antennene er noe kortere enn kroppen. Pronotum er forholdsvis lite, sylindrisk, mye smalere enn dekkvingene, som er parallellsidige med markerte "skuldre".

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Sørøst-Asia, fra India i vest til Vietnam i øst.
Agathidinae

Utseende

Stort sett middelsstore, slanke snyltevepser. Hodet er trukket ut til en "snute" foran fasettøynene.

Levevis

De er parasitoider som snylter på larver av sommerfugler, mest slike som borer eller minerer inne i planter.
Baja California Sur

Navnet

Navnet California er av mytisk opphav. Ifølge sagnet skulle en gruppe amasoner ha en dronning ved navn Calafia. I den spanske kolonitiden skilte man mellom Alta California, og Baja California, hhv. Øvre og Nedre California. Ved freden i Guadalupe-Hidalgo i 1846 måtte Mexico avstå Øvre California til USA, som vi dag kjenner som den amerikanske delstaten California.

Geografi og natur

Baja California Sur består for det meste av ørken og fjell. I nord ligger Desierto Central (sentralørkenen), og her finnes El Vizcaíno, et naturreservat som står på UNESCOs liste over verdensarven. Ved Loreto finnes det en del jordbruksområder, og ellers drives det jordbruk i oaser rundt på halvøya. Lengst i sør ligger Cabo San Lucas, som er sørspissen av halvøya.

Historie

Delstaten ble muligens befolket allerede for 14 000 år siden, muligvis av stammer som vandret sørover langs stillehavskysten. I tiden før den spanske erobringen bodde det stammer av jegere og sankere på halvøya. Pericué-folket bodde lengst i sør, mens Guaycura-folket bodde på midten. 
I 1534 besøkte Mexicos erobrer, Hernán Cortés, halvøya. Noen permanent europeisk bosetting ble det ikke før jesuittene etablerte misjonsstasjoner på 1600- og 1700-tallet. Imidlertid tålte urfolket kontakten med europeerne dårlig, og døde etter hvert ut som egen gruppe. I stedet fikk halvøya en sparsom befolkning av kvegdrivere og fiskere i løpet av 1800-tallet.

Økonomi

Kvegdrift, oasejordbruk og fiske var tidligere de viktigste næringsveiene. Imidlertid er Baja California Sur i dag svært avhengig av turismen. De flotteste strendene ligger ved sørspissen, og her er det utviklet resort-aktige steder hvor nordamerikanske gjester slipper å forholde seg for mye til meksikansk kultur.

Verdt å se i Baja California Sur

Hvalsafari ved Laguna Ojo de Liebre lengst nord i delstaten er svært kjent, og her kommer gråhvalene ned fra Alaska for å føde sine unger. Det finnes også flere reservater for skilpadder og kolonier av sjøløver. Båtturer til El Arco, den naturskapte steinbuen i Cabo San Lucas er også populære. Strendene langs hele halvøya er superbe, og bare noen få steder er det utviklet store turistmaskiner. Man kan med andre ord velge mellom en avslappet ferie i amerikansk stil og en mer dyptloddende tilnærming. Kulturarven kan studeres i form av urfolkets hulemalerier og flere misjonsstasjoner, blant annet i Loreto, Mulegé og San Ignacio.
Polythoridae

Utseende

Middelsstore til store, slanke vannymfer. Vingene har vanligvis en eller annan form for mørke tegninger. Hos slekten Chalcopteryx er bakvingene hos hannene mørkt metallfargede, de andre slektene har gjerne mørke tverrbånd eller spissflekker. Larvene er kraftig bygde, hodet stort og rektangulært med relativt lange antenner (omtrent så lange som hodet). Vingeknoppene er relativt små, de tre gjellebladene på bakkroppsspissen er korte og brede, ofte med fingeraktige utskudd.

Levevis

Som andre vannymfer er de rovdyr som jakter på små, virvelløse dyr.
Skjørlægda naturreservat

Skjørlægda naturreservat ble opprettet i 1992 vest for Eiterådalen i Vefsn kommune i Nordland. Området ble senere den 29. mai 2009 innlemmet i Lomsdal-Visten nasjonalpark, se denne.
VM i svømmesport 2001

VM i svømming 2001 Det niende verdensmesterskapet i svømming ble arrangert i Fukuoka i Japan mellom 16. og 29. juli 2001.
MS «Unika»

MS «Bremnes» er et motorskip bygget i 1976 for P/R Unik, opprinnelig som «Unika». Skipet var i flere innleid av Fylkesbaatane i Sogn og Fjordane for å gå i lasterute på Sognefjorden. Fra 1994 til 1999 gikk skipet i rutefart for Hardanger Sunnhordlandske Dampskibsselskap (HSD) under navnet «Bremnes» .
Macae gasskraftverk

Macae gasskraftverk er et gasskraftverk i delstaten Rio de Janeiro i Brasil. Det har en installert produksjonskapasitet på 920 MW fordelt på 20 kokere / turbiner à 46 MW hver. Anlegget ble utbygd i 2001. Brenselstypen er naturgass. Dette er landets nest største fossile kraftverk. Operatør er Petrobras, som kjøpte det i 2004 fra konkursboet etter Enron, og endret navn fra det tidligere prosjektnavnet Eletrobolt.
HKB 49./977 Reksteren - Nord

Hær Kystbatteri 49./977 Reksteren - Nord (HKB 49./591) (tysk: Heeres Küsten Batterie 49./977 Reksteren - Nord ) var et tysk kystfort opprettet på Svarvahella på Reksteren i Tysnes kommune, Hordaland i mai 1941 og utrustet med 4 stk 10,5 cm K332(f) kanoner. I 1943 kom det en ekstra 10,5 cm kanon og to 8,8 cm Flak(r) luftvernkanoner.
Trude Mostue

Utspill i media

Mostue kom med flere kontroversielle utspill i mediene vinteren 2007, i forbindelse med en undersøkelse om menns holdninger til voldtekt. Her uttalte hun blant annet til VG at «utenlandske menn og deres kvinnesyn kan være med å forklare undersøkelsen som VG publiserte for to dager siden: At hver annen mann i Norge gir kvinnene helt eller delvis ansvarlig for seksuelle overgrep dersom hun har flørtet åpenlyst». Hun ble blant annet kritisert av Kristin Halvorsen for utspillet.